Publication: Magyar Közlöny
Issue: MK-2004-41 (Year: 2004, Number: 41)
Era: 2004-2010
Section: a 15/2004. (IV. 5.) PM rendelethez
Paragraph Index: 637

4. Vámkontingens kérelmek továbbítása, a kérelmekre kapott válaszok fogadása A Vámhivatal a hozzá benyújtott és általa elfogadott vámkontingens kérelmeket megküldi a Nemzeti Kontingenskezelõ Központba, mely azokat — ellenõrzést követõen — a vámkontingensek kiosztását végzõ illetékes szervhez Brüsszelbe továbbítja. A kontingenskérelmekre adott válaszok kézhezvételét követõen a Nemzeti Kontingenskezelõ Központ értesíti a további intézkedések megtételére jogosult illetékes vámszervet. A 3.2.3. pont szerinti eljárás esetében a Nemzeti Kontingenskezelõ Központ részére az engedélyes közvetlenül megküldi a vámkontingens kérelmet. Ezen kontingenskérelemre adott válasz kézhezvételét követõen a Nemzeti Kontingenskezelõ Központ a kérelmezõt közvetlenül értesíti a kérelme elbírálásának eredményérõl.

Source: https://magyarkozlony.hu/hivatalos-lapok/29bfe2d3519d26c61dad511094c763b33c8a4b15/dokumentumok/51a0d395522e6dc9b91294c32b6ef83970c4d1f2/letoltes